b'\n_START_ARTICLE_\nNebesni poldnevnik\n_START_PARAGRAPH_\nNebesni poldnevnik  ali nebesni meridian je navidezni veliki krog na nebesni krogli, ki te\xc4\x8de od severne to\xc4\x8dke na obzorju, preko nebesnega pola do nadglavi\xc5\xa1\xc4\x8da, nato dalje do ju\xc5\xbene to\xc4\x8dke na obzorju in skozi podno\xc5\xbei\xc5\xa1\xc4\x8de nazaj do severne to\xc4\x8dke na obzorju. Nebesni poldnevnik je pravokoten na krajevno ravnino obzorja. Nebesni poldnevnik je vezan na krajevno obzorje, zato izgleda kot, da se zvezde na nebesni krogli pomikajo preko poldnevnika. _NEWLINE_\xc4\x8cas prehoda nebesnega telesa preko nebesnega poldnevnika dolo\xc4\x8dimo z uporabo rektascenzije in zvezdnega \xc4\x8dasa.'